ร้านโอ๊บๆ เป็นร้านอาหารป่าแนวคนเมือง ดังนั้นอย่าตกใจหรือกลัวว่าจะมี หมี ตะพาบ งูเงออะไรให้ใจสั่น มีกบไซส์พี่บิ๊กเป็นตัวชูโรง ,ปลาแม่น้ำยอดนิยมอย่างปลากดคัง ,ปลาเนื้ออ่อน ,ลูกชิ้นปลากราย ,ไก่บ้าน ,เนื้อปูแกะใหญ่ๆ เป็นต้น
วัตถุดิบดีเด่น สดใหม่กับรสชาติจัดจ้านแบบหนักมือจัดเต็มเหมือนมากินข้าวบ้านเพื่อน คือเหตุผลหลัก และขอบอกว่า"ผัดกระเพรา"ร้านนี้สุดมากผัดแบบไทยโบราณแท้ๆ คือใช้ใบกระเพราแดง ลักษณะใบจะเล็กแต่หอมมากแตกต่างจากใบกระเพราที่นิยมใช้กันอยู่หาซื้อยากหน่อย และที่คู่กันเลยคือพริกขี้หนูสวนกับกระเทียมไทยกลีบเล็กๆ หากินตามร้านอาหารทั่วๆไปยากเพราะราคาและความวุ่นวายในการเตรียม แต่ทำให้แตกต่างจริงๆครับ อยากให้มาลองกันดูสำหรับคนที่ชอบอาหารรสจัดนะครับ
ปล.แนะนำให้มากันซัก4คนจะดีมากเพราะจะได้สั่งหลายๆอย่างนะค้าบบ อาหารเค้าจานใหญ่อยู่